鐘意食辣但又食唔到太辣既我搵到間新開既人氣打卡拉麵店 呢間拉麵店最大嘅特色係有得分別揀幾麻同幾辣 最鍾意食叉燒嘅我揀左增量叉燒x2辣麻味噌拉麵 小辣既拉麵辣度比我想像中輕 大概係譚仔10小辣 亦都唔會太麻 香料味好夠  呢個拉麵有兩舊超厚切嘅叉燒 叉燒脂肪唔多 超過九成都係瘦肉 驚喜既位係佢既肉質非常軟滑 而且油膩感唔重 大大啖咬落舊入味既叉燒度 好有滿足感 麵質方面就軟硬適中 份量大  而朋友揀既芫荽辣麻味噌拉麵 一上枱已經好有驚喜 芫茜超級多 朋友見到非常興奮 湯底都充滿著芫茜味 我同朋友都勁鍾意呢個湯底  餐廳嘅裝修以日本風既地獄為主題 好啱嚟打卡 深黑色既牆上布滿咗紅紅嘅火光同惡鬼既面具 再加埋鼓聲既背景音樂 係香港難得一見既主題 絕對係香港版嘅台灣妖怪村